Am 7. Juni 1935 is vom Soizburga Laundtog d Erwaitarung vom Gebiet vo da Londeshauptstod Soizburg beschlossn worn. Mid da Wirksomkait vom 1. Juli 1935 is da Grostail vo da bisher aingständing Gmooand Maxgloan zur Stod Soizburg kêmma. A poar Rondflächn san on d umliengdn Gmooandn Wois, Siaznhoam und Leopoidskron obtretn, a poar kloanare vo de Ortschoftn obtrênte und ebnfois noch Soizburg aigmooandete Flächn, wern seidher ois zum Stodtei Maxgloan gherig aufgfosst.